Diari Oficial de la Generalitat Valenciana


Sumari del DOGV 9965, del 25-10-2024 (2024/11690)

RESOLUCIÓ de 22 d’octubre de 2024, per la qual s'adjudiquen i deneguen les beques Manuela Solís per a la realització d'estudis universitaris en les universitats que integren el Sistema Universitari Valencià i d'Estudis d'Ensenyaments Artístics Superiors durant el curs acadèmic 2023-2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9965

Data del DOGV
:   25-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11699

CVE
:   FCDE-P-0052-43184

Data del document
:   22-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública
    * assignació per estudis
    * educació artística

Per Orde 7/2024, de 28 de març, de la Conselleria d'Educació, Universitats i Ocupació, s'establixen les bases reguladores per a la concessió de les beques Manuela Solís, per a la realització d'estudis universitaris en les universitats que integren el Sistema Universitari Valencià i d'Estudis d'Ensenyaments Artístics Superiors, que es publiquen en el DOGV núm. 9820 de 03.04.2024 (d'ara en avant orde de bases reguladores de les beques Manuela Solís).

Mitjançant la Resolució de 3 de maig de 2024, de la Conselleria d'Educació, Universitats i Ocupació es convoquen les beques Manuela Solís per a la realització d'estudis universitaris, en les universitats que integren el Sistema Universitari Valencià i d'Estudis d'Ensenyaments Artístics Superiors durant el curs acadèmic 2023-2024 i es publica en el DOGV núm. 9.844 el 08.05.2024 (d'ara en avant Resolució de la convocatòria per al curs acadèmic 2023-2024).

De conformitat amb el que es preveu en l'article 4 de l'Orde de bases reguladores de les beques Manuela Solís, estes beques es concedixen en règim de concurrència competitiva.

Els imports de la beca per persona beneficiària consistixen en una quantia fixa de 3.500 € i unes quanties variables que estan lligades a l'excel·lència en el rendiment acadèmic: un import de 1.000 € per a l'estudiantat amb nota mitjana entre 9,00 i 9,49, i per al cas de notes mitjanes de 9,50 o superiors l'import addicional és de 2.500 €. Per a l'estudiantat que este matriculat de menys de 30 crèdits, estos imports es reduiran un 50%.

En data 17 d'octubre de 2024, es reunix la Comissió de Valoració, tal com s'establix en l'article 32 de l'Orde de bases reguladores de les beques Manuela Solís, es procedix a estudiar i comprovar les sol·licituds i estén acta en la que es concreta el resultat de la valoració efectuada.

A la vista d'esta acta, la Subdirecció General d'Universitats com a òrgan instructor del procediment, segons l'article 33 de la mencionada orde, ha formulat la proposta de resolució de data 18 d'octubre de 2024 i l'eleva al director general d'universitats, per a la seua resolució per delegació del conseller d'Educació, Cultura, Universitats i Ocupació.

Vista la proposta de resolució, el director general d'universitats, per delegació del conseller d'Educació, Cultura, Universitats i Ocupació, segons l'article 34 de l'Orde de bases reguladores de les beques Manuela Solís,

RESOL

*Primer*

Concedir les beques Manuela Solís per a la realització d'estudis universitaris per un import total de 93.509.581,00 € (díhuit milions cent trenta mil set-cents cinquanta euros), a l'estudiantat  que complix amb els requisits establits en la Resolució de la convocatòria per al curs 2023-2024, relacionat en l'annex I d'esta resolució: «Relació d'estudiantat que complix els requisits per a la concessió de la beca establits en la Resolució de convocatòria».

Estes beques s'adjudiquen amb càrrec a l'aplicació pressupostària G25472617.422E00.4, línia de subvenció S0225 «Beques alumnat ensenyaments universitaris i estudis superiors», prevista en la Llei de Pressupostos de la Generalitat per a 2024, amb una dotació de 79.825.536,00 € (vint-i-dos milions d'euros).

*Segon*

Lliurar a cada universitat que integra el Sistema Universitari Valencià l'import de les beques concedides al seu alumnat en les quanties següents:

|  |  |
| --- | --- |
| *UNIVERSITATS* | *TOTAL (en euros)* |
| Universitat de València | 5.714.500,00 € |
| Universitat Politècnica de València | 3.067.500,00 € |
| Universitat d'Alacant | 4.800.250,00 € |
| Universitat Jaume I de Castelló | 1.146.750,00 € |
| Universitat Miguel Hernández de Elx | 1.819.500,00 € |
| Universitat Cardenal Herrera-CEU | 274.250,00 € |
| Universitat Europea de València | 83.000,00€ |
| Universitat Catòlica de València Sant Vicent Màrtir | 692.000,00€ |

*Tercer*

Lliurar als centres d'Ensenyaments Artístics Superiors que formen part de l'Institut Superior d'Ensenyaments Artístics de la Comunitat Valenciana (ISEACV) o centres autoritzats adscrits administrativament a estos, l'import de les beques concedides al seu alumnat en les quanties següents:

|  |  |
| --- | --- |
| *CENTRES DE EAS* | *TOTAL (EN EUROS)* |
| Barreira Arte y Diseño | 14.000,00€ |
| Centre autoritzat superior de música ESMAR | 10.500,00€ |
| Conservatori Superior de Dansa d'Alacant | 7.000,00€ |
| Conservatori Superior de Música d'Alacant Oscar Esplá | 10.500,00€ |
| Conservatori Superior de Música de Castelló Salvador Seguí | 22.000,00€ |
| Conservatori Superior de Música de València Joaquín Rodrigo | 33.500,00€ |
| Escola d'Art i Superior de Disseny d’Alcoi | 60.500,00€ |
| Escola d'Art i Superior de Disseny d'Alacant | 108.000,00€ |
| Escola d'Art i Superior de Disseny de Castelló | 28.000,00€ |
| Escola d'Art i Superior de Disseny d'Orihuela | 29.000,00€ |
| Escola d'Art i Superior de Disseny de València | 192.500,00€ |
| Escola Superior d'Art Dramàtic de València | 14.000,00€ |
| Escola Superior de Ceràmica de l'Alcora | 3.500,00€ |

*Quart*

Denegar les beques Manuela Solís per a la realització d'estudis universitaris, en les universitats que integren el Sistema Universitari Valencià i d'Estudis d'Ensenyaments Artístics Superiors als sol·licitants relacionats en l'annex II d'esta proposta, per no complir amb algun o alguns dels requisits establits en la Resolució de la convocatòria per al curs acadèmic 2023-2024, i indicar en esta relació el motiu de la seua denegació.

*Quint*

Publicar la relació de sol·licituds de beca estimades i desestimades en la pàgina web de la Conselleria d'Educació, Cultura, Universitats i Ocupació que s'indica a continuació:

<https://ceice.gva.es/va/web/universidad/beques-manuela-solis-23-24>  , així com en el *Diari Oficial de la Generalitat Valenciana*   (DOGV).

Sext

Notificar al estudiantat en les situacions previstes en l'article 6.1 i 6.3 de l'Orde de bases reguladores de les beques Manuela Solís, l'import de les beques concedides i les beques denegades, a través de la carpeta ciutadana.

Sèptim

Esta resolució produirà efectes des de l'endemà de la seua publicació en el DOGV.

Contra esta resolució, que posa fi a la via administrativa, podrà interposar-se amb caràcter potestatiu recurs de reposició davant el conseller d'Educació, Cultura, Universitats i Ocupació en el termini d'un mes comptat des de l'endemà de la seua publicació, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.

  

València, 22 d'octubre de 2024

(p. d. Orde 7/2024; DOGV 9820, 03.04.2024)

José Antonio Pérez Juan

Director general d'Universitats

Esta disposició conté annexos. Consulteu-ne la versió en PDF.